CELEX: 32012R0390
Language: lv
Date: 2012-05-07 00:00:00
Title: Komisijas Īstenošanas regula (ES) Nr. 390/2012 ( 2012. gada 7. maijs ), ar kuru groza Regulu (EK) Nr. 318/2007, ar ko nosaka dzīvnieku veselības nosacījumus dažu putnu ievešanai Kopienā un attiecīgos karantīnas nosacījumus  Dokuments attiecas uz EEZ

8.5.2012   
            
            
               LV
            
            
               Eiropas Savienības Oficiālais Vēstnesis
            
            
               L 121/18
            
         KOMISIJAS ĪSTENOŠANAS REGULA (ES) Nr. 390/2012
   (2012. gada 7. maijs),
   ar kuru groza Regulu (EK) Nr. 318/2007, ar ko nosaka dzīvnieku veselības nosacījumus dažu putnu ievešanai Kopienā un attiecīgos karantīnas nosacījumus
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1992. gada 13. jūlija Direktīvu 92/65/EEK, ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A(I) pielikumā (1), un jo īpaši tās 17. panta 3. punkta a) apakšpunktu,
   tā kā:
   
               (1)
            
            
               Komisijas Regula (EK) Nr. 318/2007 (2) paredz dzīvnieku veselības nosacījumus dažu putnu importam Savienībā, un viens no tiem ir, ka putnus Savienībā atļauts importēt tikai tad, ja to izcelsme ir minētās regulas I pielikumā norādītajās trešās valstīs vai to daļās.
            
         
               (2)
            
            
               Filipīnas ir lūgušas Komisiju saskaņā ar Regulu (EK) Nr. 318/2007 atļaut Savienībā no minētās valsts teritorijas daļas importēt nebrīvē audzētus putnus. Komisijas eksperti veica pārbaudi Filipīnās, lai novērtētu, vai valstī ir ievēroti vajadzīgie dzīvnieku veselības nosacījumi attiecībā uz tādiem putniem un tiek veikta kontrole uz vietas.
            
         
               (3)
            
            
               Filipīnas sniedza pienācīgas garantijas attiecībā uz atbilstību Regulā (EK) Nr. 318/2007 izklāstītajiem Savienības noteikumiem, kas nepieciešamas, lai no minētās valsts teritorijas daļas, proti, valsts galvaspilsētas Manilas reģiona, Savienībā importētu nebrīvē audzētus putnus. Tāpēc iepriekš minētā Filipīnu teritorijas daļa būtu jāiekļauj Regulas (EK) Nr. 318/2007 I pielikuma sarakstā.
            
         
               (4)
            
            
               Tāpēc attiecīgi būtu jāgroza Regula (EK) Nr. 318/2007.
            
         
               (5)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 318/2007 I pielikumā pievieno šādu ierakstu:
   
               “3.
            
            
               Filipīnas: valsts galvaspilsētas Manilas reģions.”
            
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 7. maijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 14.9.1992., 54. lpp.
   
      (2)  OV L 84, 24.3.2007., 7. lpp.